27/05/2020 | Administración LocalMunicipal
Fene
Secretaría
Levantamento suspensión prazos administrativos e continuación coa tramitación de varios procedementos

ANUNCIO Asunto: LEVANTAMENTO SUSPENSIÓN PRAZOS ADMINISTRATIVOS E CONTINUACIÓN COA TRAMITACIÓN DE VARIOS PROCEDEMENTOS O Real decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, trala modificación operada polo Real decreto 465/2020, do 17 de marzo, adopta na súa disposición adicional terceira a seguinte medida en materia de prazos: 1. Suspéndense termos e interrómpense os prazos para a tramitación dos procedementos das entidades do sector público. O cómputo dos prazos renovarase no momento en que perda vixencia o presente real decreto ou, de ser o caso, as súas prórrogas.2. A suspensión de termos e a interrupción de prazos aplicarase a todo o sector público definido na Lei 39/2015, do 1 de outubro, do procedemento administrativo común das administracións públicas.3. Non obstante o anterior, o órgano competente poderá acordar, mediante resolución motivada, as medidas de ordenación e instrución estritamente necesarias para evitar prexuízos graves nos dereitos e intereses do interesado no procedemento e sempre que este manifeste a súa conformidade, ou cando o interesado manifeste a súa conformidade con que non se suspenda o prazo.4. Sen prexuízo do disposto nos puntos anteriores, desde a entrada en vigor do presente real decreto, as entidades do sector público poderán acordar motivadamente a continuación daqueles procedementos administrativos que veñan referidos a situacións estreitamente vinculadas aos feitos xustificativos do estado de alarma, ou que sexan indispensables para a protección do interese xeral ou para o funcionamento básico dos servizos. (…) Como consecuencia do anterior, deben considerarse suspendidos ex lege os procedementos tramitados no Concello de Fene, coas soas excepcións que a propia normativa admite. E como excepción, permítese que as administracións públicas poidan acordar a continuación daqueles procedementos administrativos referidos a situacións estreitamente vinculadas aos feitos xustificativos do estado de alarma, ou que sexan indispensables para a protección do interese xeral ou para o funcionamento básico dos servizos, sen que nestes supostos sexa necesario obter a conformidade previa das persoas interesadas. Nos acordos do Cecop do 14 de abril de 2020 inclúese a proposta para que as administracións públicas reactiven a tramitación de expedientes administrativos, emisión de informes e concesión de permisos e licenzas como medio necesario para a reactivación progresiva da actividade económica. Existen diversas posturas doutrinais respecto da interpretación que se debe facer da suspensión de termos e a interrupción de prazos prevista na DA 3ª do Real decreto 463/2020. En aras a garantir a maior seguridade xurídica para os empregados públicos e veciñanza, cómpre adoptar unha resolución de continuación de expedientes o máis garantista posible, polo que se adopta como solución xurídica a de entender que a dita Disposición supón unha paralización de todo procedemento administrativo, na liña marcada pola Abogacía do Estado no seu informe de 26.03.2020. En base ao que antecede e co obxecto de autorizar a continuación de procedementos que sexan indispensables para a protección do interese xeral ou para o funcionamento básico dos servizos así como para a reactivación da actividade económica, segundo as competencias conferidas pola lexislación vixente, RESOLVO: Primeiro. Levantar a suspensión e autorizar a continuación dos seguintes procedementos mentres estea vixente o estado de alarma ou as medidas de suspensión de procedementos administrativos por este dispostas, segundo a motivación que se indica: Segundo. O concepto continuación enténdese no sentido amplo de inicio ou seguimento da tramitación dun procedemento xa iniciado. Terceiro. A relación dos anteriores procedementos poderá ser modificada ou ampliada de forma motivada, mentres siga vixente o estado de alarma ou as medidas de suspensión de procedementos administrativos por este dispostas Cuarto. Acordar a publicación desta resolución no Boletín oficial da Provincia. Fene, 22 de maio de 2020 O alcalde Asdo.: Juventino José Trigo Rey.